DA moet na gewone mense luister | Netwerk24
DA moet na gewone mense luister
Deur Lucia, Brackenfell 16 Mei 2019 00:00
Alan Winde, jy en die DA is te vol selfvertroue oor jul verkiesingsuitslae.
Noudat die DA in die Wes-Kaap gewen het, moet alle DA­lede van hul troontjies afklim en na die gewone mense se pro­­bleme luister.
Jul hantering van die droogte en die waterkrisis was pateties.
Julle is dit aan die kiesers van die Wes-Kaap verskuldig om nou werk te maak van jul beloftes en die gemors wat julle gemaak het, reg te stel.
Meer oor: Alan Winde | My Stem Challenge Air-saak in Namibië verhoor - Howe - Republikein
Tuesday, August 06th, 11:47:34
Challenge Air-saak in Namibië verhoor
Dispuut sleep voort
25 July 2019 | Howe
Die hoërhof het Vrydag beslis die Belgiese regsverteenwoordiger Anicet Baum, wat die uitsluitlike kurator van Challenge Air SA is, kan die maat­skappy in 'n Namibiese hof verteenwoordig.
Dít in die voortslepende dispuut met Air Namibia en sy sustermaatskappy, TransNamib.
Challenge Air en die twee Namibiese staatsmaatskappye het in 2005 in 'n dispuut oor die huur en instandhouding van 'n Boeing 767-33 AER-vliegtuig betrokke geraak.
In Augustus 2008 is ten gunste van Challenge Air beslis.
Toe Air Namibia nie daaraan gehoor gegee het nie, het 'n Duitse hoër- streekhof verklaar dié arbitrale toekenning is afdwingbaar.
Air Namibia het daarop gewys dis 'n ­“buitelandse” beslissing en kan nie deur 'n Namibiese hof ­afgedwing word nie.
Die lugredery het die beslissing sonder sukses teengestaan en nie die bedrae betaal soos in die arbitrale toekenning ­uiteengesit nie.
Hiervolgens moes Air Namibia US$6,5 miljoen aan Challenge Air betaal vir onbetaalde in­standhouding, huur en die vliegtuig se ver­sekering.
Air Namibia moes ook US$13 miljoen se rente op laat en geen betalings vir onderhoud, huur en versekering in Julie 2011 betaal het.
Die lugredery is onder meer opdrag gegee om ander kostes en uitgawes te betaal, wat €296 822, CHF1,7 miljoen, R617 636 en US$226 257 insluit.
Baum beoog om regs­aksie in die ­Namibiese howe in te stel om die arbitrale toekenning te erken en af te dwing.